《北固一首》
明代·黄省曾

北固转南川，丹徒挹紫莲。柳风含画鹢，芳草接长天。

客尽黄金橐，魂消宋玉篇。故乡回首忆，明月送清弦。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。